Source: http://wiki.sala.sk/clanok/o-urceni-vysky-dotacie-na-prevadzku-a-mzdy-na-ziaka-zakladnej-umeleckej-skoly-dieta-materskej-skoly-a-skolskych-zariadeni-so-sidlom-na-uzemi-mesta-sala
Timestamp: 2018-01-16 11:33:23+00:00

Document:
o určení výšky dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Šaľa | MESTO ŠAĽA
publikované: 15.07.2015 - 12:33 // aktualizácia: 06.04.2016 - 13:49 // zobrazené: 564
o určení výšky dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Šaľa
číslo: 03/2015 | dátum schválenia: 25.06.2015 | dátum účinnosti: 15.07.2015 | stav: zrušené
Mestské zastupiteľstvo mesta Šaľa v zmysle § 4 ods. 1 a ods. 3 písm. h) a § 6
ods. 1 zákona č. 369/1990 Zb. o obecnom zriadení v znení neskorších právnych predpisov, podľa § 6 ods. 12 písm. d) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 19 zákona č. 523/2004 Z.z. o rozpočtových pravidlách verejnej správy a o zmene
a doplnení niektorých zákonov v znení neskorších predpisov a § 7 zákona č. 583/2004 Z.z.
o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
na žiaka základnej umeleckej školy, dieťa materskej školy a školských zariadení
so sídlom na území mesta Šaľa
Všeobecne záväzné nariadenie mesta Šaľa určuje výšku a účel použitia dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Šaľa, ktoré sú na základe rozhodnutia Ministerstva školstva Slovenskej republiky zaradené do siete škôl a školských zariadení.
Príjemcom dotácie podľa tohto všeobecne záväzného nariadenia je základná umelecká škola, materské školy a školské zariadenia s právnou subjektivitou v zriaďovateľskej pôsobnosti mesta Šaľa, podľa prílohy č. 1.
(1) Výška dotácie na príslušný kalendárny rok na prevádzku a mzdy na žiaka základnej umeleckej školy, dieťa materskej školy a školských zariadení v zriaďovateľskej pôsobnosti mesta Šaľa je určená v prílohe č. 1 tohto všeobecne záväzného nariadenia a zohľadňuje špecifické požiadavky na financovanie jednotlivých škôl a školských zariadení.
(2) Príjemca dotácie podľa § 2 je oprávnený použiť dotáciu len na úhradu osobných a prevádzkových nákladov základnej umeleckej školy, materských škôl a školských zariadení so sídlom na území mesta Šaľa a pri jej použití musí zabezpečiť hospodárnosť, efektívnosť a účinnosť jej použitia.
(3) V prípade, že dotácia nebude vyčerpaná do 31. 12. príslušného kalendárneho roku,
je príjemca povinný nevyčerpanú časť dotácie vrátiť späť na účet mesta Šaľa do
31. 12. príslušného kalendárneho roku.
Mesto Šaľa poskytne príjemcovi podľa § 2 dotáciu mesačne, a to do 25. dňa príslušného mesiaca, vo výške jednej dvanástiny dotácie na príslušný kalendárny rok.
(1) Na ustanovenia súvisiace s určením výšky dotácie na prevádzku a mzdy na žiaka základnej umeleckej školy, dieťa materskej školy a žiaka školského zariadenia so sídlom na území mesta Šaľa, neupravené týmto všeobecne záväzným nariadením, sa vzťahujú príslušné právne predpisy.
(2) Objem finančných prostriedkov určených v príslušnom kalendárnom roku na poskytnutie dotácií schváli Mestské zastupiteľstvo v Šali v rozpočte.
Zrušuje sa Všeobecne záväzné nariadenie mesta Šaľa č. 2/2013 zo dňa 18. apríla 2013 o financovaní základných umeleckých škôl, materských škôl a školských zariadení so sídlom na území mesta Šaľa v zriaďovateľskej pôsobnosti mesta Šaľa
Dotácia na rok 2015 na prevádzku a mzdy
na žiaka základnej umeleckej školy, centra voľného času a dieťa materskej školy
a školských zariadení v zriaďovateľskej pôsobnosti mesta Šaľa
Základná umelecká škola, Kukučínova 27, Šaľa
Centrum voľného času, M. R. Štefánika, Šaľa
Materská škola, Budovateľská 19, Šaľa
Materská škola, Družstevná 22, Šaľa
Materská škola, Hollého 40, Šaľa
Materská škola, Okružná 1, Šaľa
Materská škola, P. J. Šafárika 394/2, Šaľa
Materská škola pri ZŠ J. Murgaša, Horná 22, Šaľa
Materská škola pri ZŠ s VJM, P. Pázmánya, Šaľa
ŠKD pri ZŠ Bernolákova 1, Šaľa
ŠKD pri ZŠ J. Hollého 1950/48, Šaľa
ŠKD pri ZŠ s MŠ J. Murgaša, Horná 22, Šaľa
ŠKD pri ZŠ J. C. Hronského, Krátka 2, Šaľa
ŠKD pri ZŠ Ľ. Štúra, Pionierska 4, Šaľa
ŠKD pri ZŠ s MŠ P. Pázmánya s VJM, Šaľa
Školská jedáleň pri ZŠ Bernolákova
Školská jedáleň pri ZŠ J. Hollého
Školská jedáleň pri ZŠ J. Murgaša
Školská jedáleň pri ZŠ J. C. Hronského
Školská jedáleň pri ZŠ Ľ. Štúra

References: § 4
 § 6
 § 6
 § 19
 § 7
 § 2
 § 2